open-index/open-wikipedia-markdown huggingface dataset:
Colette Boky

**Colette Marie-Rose Élisabeth Boky** (o.s. *Giroux*; s. 4. kesäkuuta 1935 Montreal) on kanadalainen oopperalaulaja, äänialaltaan sopraano. Vuonna 1953 Jean Deslauriers kuuli hänen esiintymisensä amatöörikilpailussa ja neuvoi häntä opiskelemaan laulua, kuten hän sitten tekikin École Vincent-d'Indyssä vuosina 1953–1955. Myöhemmin hän jatkoi opintojaan yksityisesti Laurette Baillyn johdolla. Vuosina 1959–1962 häntä opettivat Raoul Jobin, Roy Royal, Otto-Werner Mueller, Dick Marzollo ja Rémus Tzincoca. 

Lavadebyyttinsä Boky teki Chicoutimissa toukokuussa 1961. Vuonna 1962 hän voitti Prix d'Europen ja pääsi opiskelemaan Pariisiin. Euroopan-debyyttinsä hän teki vuonna 1964. Vuoden 1967 Metropolitan-debyytti teki hänestä kansainvälisen tähden. Hänen suosikkiroolinsa oli nimirooli Jules Massenet'n oopperassa *[[Manon]]*. Laulu-uransa jälkeen hän on toiminut opetustehtävissä.

## Lähteet
Tsushima (saaristo)

**Tsushima** () on kahdesta pääsaaresta ja yli sadasta pienemmästä saaresta koostuva Japaniin kuuluva saaristo maan lounaisrannikolla Koreansalmessa. Se kuuluu kokonaisuudessaan Nagasakin prefektuurin Tsushiman kaupunkiin.

## Maantiede

Tsushiman saaristo sijaitsee Japanin lounaisrannikolla. Hallinnollisesti se on osa Nagasakin prefektuurin Tsushiman kaupunkia. Saaristo koostuu kahdesta pääsaaresta Kamijima (255&nbsp;km²) ja Shimojima (450&nbsp;km²). Kahta saarta erottaa toisistaan vain kapea kanava. Pääsaarien lisäksi saaristoon kuuluu yli 100 pienempää saarta. Korean ja Japanin pääsaarten välinen etäisyys on noin 180 kilometriä ja Tsushima sijaitsee suurin piirtein tämän matkan puolivälissä. Joskus sanotaankin, että hyvän sään vallitessa Tsushimalta on näköyhteys kumpaankin maahan. Maiden välinen merialue Tsushiman kohdalla tunnetaan nimellä Koreansalmi. Japanissa salmesta käytetään yleisemmin nimeä Tsushiman salmi, jolla voidaan viitata myös tarkemmin erityisesti Tsushiman ja Japanin väliin jäävään salmeen.

Metsät peittävät suurta osaa Tsushimasta. Joidenkin arvioiden mukaan metsät kattavat 89&nbsp;% saarten pinta-alasta. Tatera-, Izuhara- ja Shiratakevuorten vanhat metsät on suojeltu. Saarten keskiosassa sijaitseva Asonlahti on osa Iki Tsushiman kansallispuistoa. Saaret ovat tärkeä muuttolintujen pysähdyspaikka ja ne ovat suosittuja lintuharrastajien keskuudessa. Saarilla tavataan myös leopardikissan paikallista harvinaista alalajia tai kantaa *Prionailurus bengalensis euptilurus*.

## Historia
Japanin ja Korean niemimaan välissä sijaitseva Tsushima lienee ollut koko historiansa ajan etnisesti lähinnä japanilainen. Saaristo on ollut kuitenkin eri vaikutteiden saapumisreitti alueiden välillä. Tsushiman kautta Japaniin saapuivat esimerkiksi pronssiesineet, riisinviljely, buddhalaisuus ja kiinalaiset kirjaimet. Paikallisia asukkaita häiritsivät saarten historian aikana usein japanilaiset ja korealaiset merirosvot. 1100-luvulta vuoteen 1862 Tsushima kuului Sō-suvun daimoiden läänityksiin. Mongolien Japaniin suuntautuneiden sotaretkien aikana vuosina 1274 ja 1281 monet paikalliset surmattiin. Sodat leimasivat myös vuosia 1592–1597, jolloin japanilaiset tekivät sotaretkiä Korean niemimaalle. Edo-kaudella Tsushima oli vain ajoittain Edoon matkanneiden lähetystöjen ja Busanin ohella ainut japanilaisiin nyt varautuneemmin suhtautuneiden korealaisten ja japanilaisten kohtauspaikka. Vuonna 1905 saarten pohjoispuolella käytiin Tsushiman meritaistelu Japanin ja Venäjän keisarikunnan laivastojen välillä. Venäläiset kärsivät taistelussa merkittävän tappion. Vuonna 2004 perustettiin koko Tsushiman käsittävä Tsushiman kaupunki.

## Ilmasto

## Väestö
Tsushiman asukasluku oli vuonna 2000 yhteensä 41&nbsp;230. Asukkaiden määrä on laskenut 1960-luvulta lähtien.

## Lähteet

## Aiheesta muualla
Magdaleena (kappale)

**Magdaleena** tai **Magdaleenan laulu** on Kaj Chydeniuksen säveltämä ja Kaarina Helakisan sanoittama lastenlaulu vuodelta 1968. Sen absurdin humoristiset sanat alkavat ”Magdaleena on pikkuinen tyttö / jolla on kutonen laulussa”. Tytön sanotaan myös muun muassa kylpevän ”yhdeksän pilven alla” ja nukkuvan äitinsä taskussa.

Kaj Chydenius sävelsi laulun Kristiina Halkolan Ylioppilasteatterille ohjaamaan lastennäytelmään *Schiivoavat serafit, eli minkä kaiken värisiä karhuja sitä onkaan*, joka perustuu Helakisan runoihin. Halkola myös levytti laulun näytelmän musiikkia sisältävälle EP-levylle *Lastenlauluja Magdaleenan nuottikirjasta*. 

Laulun ovat myöhemmin levyttäneet ainakin Kirsi Sutinen (1976), Ritva-Leena Kopra (1982), Jorma Hynninen ja Marko Putkonen (1988), Sanni Rasi (1988), Eerika Aho (1995), Lopen lapsi- ja nuorisokuoro (2006), PMMP (2007) ja Rajaton (2012). Laulun nuotit ja sanat on julkaistu muun muassa *[[Suuri toivelaulukirja]]* -sarjan osassa 6.

## Lähteet
Jotkut taas väittävät

**Jotkut taas väittävät** on Suomen Kulttuurirahaston tukema antologiajulkaisu, joka on saatavissa verkossa ja 180-sivuisena kertajulkaisuna painettuna. Se syntyi Kulttuurirahaston kulttuurijournalismin mestarikurssilla 2016. Sen päätoimittaja on Noora Vaarala.

Alkuperäisessä painetussa julkaisussa on viidentoista kirjoittajan tekstejä, verkossa on julkaistu lisää. Kirjoittajat ovat kulttuurijournalisteja, kurssin rehtori oli toimittaja Jaakko Lyytinen. Aiheena on marginaalikulttuuri. Verkkoversio on ollut luettavissa 1. helmikuuta 2017 lähtien, ja kirjastoihin, muun muassa kaikkiin Helmet-kirjastoihin, sitä jaettiin samassa helmikuussa.

## Lähteet
Elláda, chóra tou fotós

**Elláda, chóra tou fotós** (, ”Kreikka, valon maa”) on Kaíti Garmpín esittämä kappale, joka edusti Kreikkaa vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 25 maan joukosta sijalle 9. 64 pisteellä. 

## Lähteet
Kusasit

**Kusasit** ovat gurilaista kieltä puhuva kansa Ghanan koillisosassa sekä rajaseudulla Togossa ja Burkina Fasossa. Heitä on arvioitu olevan 412&nbsp;000 henkeä, joista 400&nbsp;000 asuu Ghanassa. Kusasit ovat mosien sukukansa.

Kansan pääelinkeinot ovat karjanhoito, maanviljely ja metsästys. Tärkeimmät viljelykasvit ovat hirssi, durra, riisi, maissi ja pavut. Lisäksi harjoitetaan käsityöammatteja ja käydään ansiotöissä Ghanan eteläosissa.

Pienet kylät koostuvat pyöreistä savitiilitaloista, joissa on kartiomainen olkikatto. Ruokavalio käsittää etupäässä kasviksia ja maitotuotteitta. Naiset pitävät kietaisuhametta ja miehet lannevaatteen ohella pitkiä lyhythihaisia paitoja.

Yhteiskuntajärjestys perustuu suurperheisiin ja patrilineaarisiin sukuyhteisöihin. Avioliitto on patrilokaalinen ja polygynia on yleistä.

Kusasit harjoittavat etupäässä perinteistä uskontoa, johon kuuluu esi-isien ja henkien palvontaa, fetisismiä ja noituutta. Osa on sunnimuslimeja tai kristittyjä.

## Lähteet
Aapahirvenjäkälä

**Aapahirvenjäkälä** (*Cetrariella fastigiata*) on suohirvenjäkälien sukuun kuuluva jäkälä. Se on pensasmainen ja 3–5 senttimetriä korkea. Väriltään jäkälä on harmahtavan ruskea. Liuskat ovat 2–5 senttimetriä leveitä ja kourumaisia. Kasvaa soilla ja muilla märillä paikoilla. Esiintyy lähes koko Suomessa lukuun ottamatta eteläisintä Suomea. Jäkälä on yleisimmillään Pohjois-Suomessa.

Aapahirvenjäkälä muistuttaa suohirvenjäkälää (*Cetrariella delisei*), mutta aapahirvenjäkälän liuskat ovat kourumaiset.

## Lähteet

## Aiheesta muualla
* Laji.fi: Aapahirvenjäkälä
Louis Gravel

**Louis Gravel** (30. maaliskuuta 1895 Sainte-Anne-de-Beaupré – 22. joulukuuta 1977) oli kanadalainen musiikkipedagogi, kuoronjohtaja ja baritoni. Hän sai varhaisimman opetuksensa kuorossa laulaneelta isältään ja opiskeli sittemmin muiden muassa Frank Damrosthin sekä Adrian Frenin johdolla New Yorkissa. 

Gravel loi vuosikymmeniä kestäneen uran kuoromestarina kirkoissa. Hän kiersi Kanadaa pianisti Berthe Royn kanssa. Hänen johdollaan opiskelivat Léonard Bilodeau, Rolande Dion, Raoul Jobin, Guy Lepage, Fernand Martel ja Richard Verreau.

## Lähteet
A cidade (até ser dia)

**A cidade (até ser dia)** on Anabelan esittämä kappale, joka edusti Portugalia vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 60 pisteellä 25 maan joukosta sijalle 10. 

## Lähteet
Bandi-bandi

**Bandi-bandi** (*Vermicella annulata*) on myrkkytarhakäärmeiden heimoon kuuluva käärmelaji.

## Ulkonäkö ja koko
Bandi-bandi on pieni ja hoikka myrkkykäärme, jolla on pieni pää. Silmät ovat pienet ja hännänpää tylppä. Bandi-bandin koko ruumista peittää ainakin 48 mustaa ja valkoista poikkivyötä. Suurimmat yksilöt kasvavat 60–100 senttiä pitkiksi.

## Levinneisyys ja elinympäristö
Bandi-bandia tavataan Australiassa Uuden Etelä-Walesin, Pohjoisterritorion, Queenslandin, Etelä-Australian ja Victorian osavaltioista. Sitä esiintyy erilaisissa elinympäristöissä aina kosteista rannikkosademetsistä saaren keskiosien aavikoihin asti.

## Elintavat
Bandi-bandin myrkkyhampaat ovat pienet ja myrkky heikkoa, eikä sitä pidetä vaarallisena ihmisille tai kotieläimille.  Se on aktiivinen öisin, ja elää kivien ja kantojen alla tai maanalaisissa koloissa. Laji saalistaa hyönteisiä, pieniä liskoja ja erityisesti aitosokkokäärmeitä, jotka ovat sen pääasiallista ravintoa. Bandi-bandi syö harvoin ja selviää pitkiä aikoja ilman vettä ja ravintoa. Käärme ylittää joskus teitä kosteina öinä. Vaaran uhatessa bandi-bandi kiertää ruuminsa tiukoille silmukoille nostaen sen ylös maasta. Tämän uskotaan hämäävän saalistajaa, mutta myös suojaavan sen päätä, jonka se pitää maassa. Naaras munii 2–13 munaa. Vastakuoriutuneet poikaset ovat noin 17-senttisiä.

## Lähteet

## Aiheesta muualla
*ITIS: Vermicella annulata 
*The University of Adelaide, Australia, Clinical Toxinology Resources: Vermicella annulata 
*ABC News: Central Australian Bandy Bandy snake can almost stand up and now is the time to catch a glimpse of one
Zhuchengtyrannus

**Zhuchengtyrannus** (nimen merkitys: ”Zhuchengin tyranni”) on sukupuuttoon kuollut, teropodeihin kuulunut kookas petodinosaurus. Se eli noin 84–70 miljoonaa vuotta sitten myöhäisliitukaudella. *Zhuchengtyrannuksen* fossiileja on löydetty itäisessä Kiinassa sijaitsevasta Shandongin maakunnasta, läheltä Zhuchengin kaupunkia, jonka mukaan kyseinen dinosaurus sai myös nimensä. *Zhuchengtyrannus* kuului tyrannosaureihin.
 
## Koko ja ulkonäkö
Tutkijat ovat arvioineet *Zhuchengtyrannuksen* olleen noin 11 metriä pitkä, noin neljä metriä korkea ja lähes kuusi tonnia painava. Se oli sukua *[[Tyrannosaurus rex]]ille* ja vain hieman sitä pienempi. *Zhuchengtyrannus* olikin yksi suurimmista koskaan eläneistä lihansyöjädinosauruksista. Fossiilien vähäisyyden vuoksi eläimen tarkkaa kokoa on hankala arvioida, mutta löydettyjen luiden ollessa lähes samankokoisia kuin vastaavat suurimman *Tyrannosaurus rex*-yksilön luut, voidaan todeta kyseisen eläimen olleen valtava. *Zhuchengtyrannus* oli myös yksi suurimmista aasialaisista tyrannosaureista. 

*Zhuchengtyrannuksen* erottaa muista tyrannosaureista sen uniikkeja piirteitä sisältävä kallo, joka poikkeaa muista teropodeista.

## Fossiilit
*Zhuchengtyrannus* tunnetaan toistaiseksi vain epätäydellisen kallon, alaleuan sekä melko huonosti säilyneiden hampaiden perusteella. Luut löydettiin vuonna 2009. Fossiilien löytöpaikalta on löydetty myös luokittelemattomia, sahalaitaisia hampaita, jotka saattavat kuulua kyseiselle dinosaurukselle. Jos näin on, *Zhuchengtyrannuksen* hampaat olivat tyrannosaurien joukossa kaikkein omalaatuisimpia. *Zhuchengtyrannus* on ensimmäinen tyrannosauri, jonka fossiileja on löydetty vain Kiinasta.

## Ravinto
Suurin osa muista dinosauruksen löytöpaikalta löydetyistä jäänteistä kuuluvat valtavalle *[[Shantungosaurus]]*-nimiselle kasvinsyöjädinosaurukselle, joka saattoi olla joidenkin luokittelemattomien ankylosaurien tapaan *Zhuchengtyrannuksen* ravintoa.

## Lähteet
Granny (peli)

**Granny** on DVloperin kehittämä selviytymiskauhupeli. Se julkaistiin Google Playssä 24. marraskuuta 2017, App Storessa 12. joulukuuta 2017 ja Steamissa 20. marraskuuta 2018. Peli nousi suosioon vuoden 2018 aikana, ja se oli yksi App Storen ja Google Playn suosituimmista peleistä.

## Pelaaminen
Pelissä on tarkoitus paeta Grannyn (suom. mummo) talosta lukitun etuoven kautta, hämähäkkikellarin putkesta tai talon pohjakerroksesta löytyvällä autolla. Pelaajalla on pelissä viisi päivää aikaa paeta ja hän kerää paetakseen muun muassa avaimia, työkaluja, auton moottorin osia ja aseita. Granny yrittää pysäyttää pelaajan laittamalla lattialle ansoja ja lyömällä pesäpallomailalla. Pelaajan pitää liikkua nopeasti, jottei Granny kuule häntä. Grannyn voi nukuttaa jousipyssyllä, tappaa haulikolla, tukehduttaa saunaan, räjäyttää bensaa käyttämällä, ajamalla hänen päällensä autolla tai jäädyttää jääansalla.

Peliin on lisätty uusia ominaisuuksia, kuten haulikko, lisähuoneita ja uusia vaikeustasoja. Pelin vaikeustasot ovat harjoittelu, helppo, normaali, hankala ja äärimmäisen hankala. Harjoittelutilassa Granny ei ole kotona ja pelaaja voi rauhassa harjoitella talosta pakenemista ja tutkia taloa. Valittavana on myös lisälukkoja ja pimeä tila. Valitessa lisälukot talon oveen tulee lisää lukkoja, jotka täytyy avata ennen pakenemista. Pimeässä tilassa pelaajan näköetäisyyttä on rajoitettu.

Grannylla on myös tytär, joka on paljon äitinsä näköinen. Hänen nimensä on Angelene. Granny pitää häntä kaapin takana olevassa salahuoneessa, jonne pelaaja pääsee vetämällä taulun takaa löytyvää vipua. Kun pelaaja asettaa salahuoneessa olevalle jalustalle kirjan, Angelene tippuu kahleistaan ja ryömii lyhyen matkan, jonka jälkeen hän kaatuu lattialle ja katoaa. Hän sylkee hämähäkkiavaimen, jolla voi avata hämähäkkikellarin luukun. Hämähäkkikellarissa on uusi vastustaja, hämähäkki-Angelene, jolla on Angelenen pää yhdistettynä hämähäkin jalkoihin. Hän kiertelee hämähäkkikellarissa mutta ei kuule ääniä. Hämähäkkikellarissa on putkimainen oviaukko, josta pakenemiseen tarvitaan kolme asiaa. Hämähäkkikellari, uusi vastustaja ja Angelenen ryömiminen lisättiin marraskuussa 2022 julkaistussa päivityksessä. Grannyn tyttärentytär on nimeltään Slendrina. Hän ilmestyy, kun laittaa nallen vintillä olevaan kehtoon.

## Lähteet

## Aiheesta muualla
* Granny App Storessa
Gudrun Burwitz

**Gudrun Margarete Elfriede Emma Anna Burwitz** (o.s. **Himmler**; 8. elokuuta 1929 – 24. toukokuuta 2018) oli Heinrich Himmlerin tytär, joka oli toisen maailmansodan jälkeen aktiivinen natsirikollisten avustustyössä toimivassa Stille Hilfe -järjestössä.

Burwitz työskenteli Saksan tiedustelupalvelu BND:n sihteerinä vuosina 1961–1963. Hän uskoi viimeiseen asti, että britit surmasivat Himmlerin. Häntä on kutsuttu natsiprinsessaksi, ja hän on ollut uudet äärioikeistolaiset aatteet omaksuneiden naisten ”kummitäti”.

## Lähteet
Gabriella Taylor

**Gabriella Taylor** (s. 7. maaliskuuta 1998 Southampton) on brittiläinen tennispelaaja. Hän on ollut parhaimmillaan WTA-listan sijalla 168 kesäkuussa 2018.

Vuonna 2014 ollessaan 16-vuotias, Taylor sai villin kortin Wimbledonin naisten kaksinpelin karsintoihin. Siellä hän voitti maailmanlistan sijalla 29 parhaimmillaan olleen Sofia Arvidssonin. Taylor pelaa Grand Slam -turnauksen pääsarjassa ensimmäisen kerran Wimbledonissa 2018.

## Lähteet

## Aiheesta muualla

*
*
Luettelo BC Jyväskylässä pelanneista koripalloilijoista

__notoc__
Tämä on **luettelo [[BC Jyväskylä]]ssä pelanneista [[koripallo]]ilijoista.** Luettelossa on mainittu kaikki BC Jyväskylässä miesten edustusjoukkueessa Suomen pääsarjassa vähintään yhden pisteen tehneet pelaajat.

*Luettelo päivitetty 30.6.2018.*

## A
*  Olli Anttolainen

## B
*  Nathaniel Burton

## C

## D

## E

## F

## G

## H
*  Lasse Hintsala

## I

## J
*  Thomas Johnson
*  Kimmo Juvonen

## K
*  Jaakko Kemilä
*  Atte Kinnunen
*  Antric Klaiber
*  Joonas Korhonen
*  Juha Kovanen

## L
*  Teppo Lairio
*  Eero Lapinkero
*  Ari Lehtola
*  Ville-Pertti Lind

## M

*  Miguel Mamengi
*  Pekka Markkanen
*  Leo Muscotelli
*  Jouni Määttänen
*  Jussi Määttänen

## N
*  Timo Naukkarinen

## O
*  Nosa Obasuyi
*  Tero Ollila

## P
*  Jarkko Pilvi

## Q

## R
*  Jussi Ritamäki

## S
*  Antti Saleva
*  Patrick Savoy
*  John Smith
*  Glenn Stokes

## T
*  Mikko Tupamäki
*  Timo Turunen

## U

## V
*  Petri Virtanen

## W
*  Ali Wilmott

## X

## Y

## Z

## Å

## Ä

## Ö

## Lähteet
* Korisliiga – Pelaajatilastot Suomen Koripalloliitto
Suohirvenjäkälä

**Suohirvenjäkälä** (*Cetrariella delisei*) on suohirvenjäkälien sukuun kuuluva jäkälä. Se on pensasmainen ja jopa 10 senttimetriä korkea. Muodostaa runsaasti haaroittuneita typpäitä. Väriltään se on vaalean kullanruskea, latvasta tummempi.
Kasvaa soilla ja hyvin märillä paikoilla. Esiintyy lähes koko Suomessa, mutta yleisimpänä Pohjois-Suomessa. Suohirvenjäkälä muistuttaa isohirvenjäkälää (*Cetraria islandica* subsp. *islandica*). Suohirvenjäkälän jäkäläaineena eli sekundaarisena aineenvaihduntatuotteena esiintyy gyroforahappoa (C24H20O10) ja hiaskiinihappoa (C24H20O11).

## Lähteet

## Aiheesta muualla
* Laji.fi: Suohirvenjäkälä (''Cetrariella delisei'')
* Luopioisten kasvisto: Suohirvenjäkälä (''Cetrariella delisei'')
* UniProt: Taxonomy - ''Cetrariella delisei'' 
* Global Biodiversity Information Facility (GBIF): ''Cetrariella delisei'' 
* Consortium of Lichen Herbaria: ''Cetrariella delisei'' 
* Italic 7.0, The Information System on Italian Lichens: ''Cetraria delisei'' 
* PheroBase: Semiochemicals of ''Cetraria delisei''
Linux-libre

**Linux-libre** on Linux-ytimeen perustuva ydin, josta on poistettu ei-vapaat (omisteiset) firmware-osiot. Tavoitteena on tuottaa täysin vapaan ohjelmiston mukainen käyttöjärjestelmän vaatima ydin.

Projektin aloittaneen Alexandre Olivan mukaan Linux-ydin oli vapaa kun se julkaistiin GNU GPL -lisenssillä vuonna 1992, mutta noin vuodesta 1996 lähtien se on hyväksynyt suljetun lähdekoodin firmware-ohjelmia. 

Linux-libre on virallisesti osa GNU-käyttöjärjestelmää toisin kuin tavallinen Linux-ydin. Erot Linux-libren ja Linuxin välillä on kuitenkin yritetty pitää mahdollisimman pieninä, jotta Linux-libren kehitys ja ylläpito olisi mahdollisimman helppoa ja selkeää. Firmware-ohjelmien binääritiedostojen poistamisen lisäksi joitakin ajureita on poistettu. Lisäksi on poistettu mahdollisuus ja ohjeet ulkoisten firmware-ohjelmien lataamiseen ajoaikaisesti, jotta käyttäjä ei lankeaisi ei-vapaiden ohjelmien ansaan. 

## Lähteet
Pasi Heiskanen

**Pasi Kimmo Heiskanen** (s. 22. syyskuuta 1962 Elimäki) on suomalainen yritysjohtaja ja arkkitehti. Heiskanen toimi Suomen Asuntomessujen toimitusjohtajana vuosina 2003–2016. Hän siirtyi Avain Yhtiöt -konsernin isännöintipalveluista vastaavan tytäryhtiö Aari Isännöinnin toimitusjohtajaksi vuonna 2016 ja ulkoministeriön kiinteistöpalveluyksikön päälliköksi vuonna 2021. Ennen pitkää uraansa Suomen Asuntomessuissa hän johti Suomen Spar Oyj:n Eurospar-ketjua ja manageroi DuPont JET Oy jakeluasemaketua, joka sittemmin myytiin Teboilille vuonna 2006 . Heiskanen ehti myös vuosina 1990-1993 toimia projektipäällikkönä sekä Kesoililla että Nesteellä. Työnsä lisäksi hän kuuluu useaan rakennus- ja kiinteistöalan järjestöön  ja osallistunut ajankohtaiseen rakennettua ympäristöä ja asumista koskevaan keskusteluun muun muassa lehtiartikkeleissa  ja asuntoministerin pyöreässä pöydässä  ja korostanut näkemyksissään tulevaisuutta, teknologiaa ja monimuotoisuutta .

## Ura

* **2021–:** Kiinteistöpalveluyksikön päällikkö, Suomen ulkoministeriö
* **2020–2021:** Kiinteistökehitysryhmän hankepäällikkö, Suomen ulkoministeriö 
* **2016–2020:** Toimitusjohtaja, Aari Isännöinti Oy
* **2003–2016:** Toimitusjohtaja, Osuuskunta Suomen Asuntomessut
* **2001–2003:** Ketjun johtaja, Eurospar-ketju, Suomen Spar Oyj
* **1998–2003:** Verkostojohtaja, Suomen Spar Oyj
* **1993–1998:** Manageri, DuPont JET Oy
* **1991–1993:** Projektipäällikkö, Neste Liikennepalvelu Oy
* **1990–1991:** Projektipäällikkö, Kesoil Oy
* **1985–1990:** Arkkitehtisuunnittelija, useita arkkitehti- ja insinööritoimistoja

## Lähteet

## Aiheesta muualla
* Pasiheiskanen.fi
Renault Express

**Renault Express** on Renault’n vuosina 1985–2000 valmistama pakettiautomalli, joka perustuu Renault 5:een. Se korvasi Renault 4:n pakettiautoversion. Yhdistyneessä kuningaskunnassa ja Irlannissa mallin nimenä oli **Renault Extra**, saksankielisissä maissa **Renault Rapid**. Vuonna 1997 Expressin seuraajaksi esiteltiin Renault Kangoo, mutta valmistusta jatkettiin vuoteen 2000 saakka.

Vuonna 1991 Expressin keulan ilmettä muokattiin vastaamaan edellisvuonna esiteltyä Clio-mallia. Myös osa moottoreista tuli nyt Clion valikoimista.

Toinen kasvojenkohotus tuli vuonna 1994, ja jälleen suurimmat uudistukset kohdistuivat keulaan, johon tuli uudet ajovalot ja korinvärinen etusäleikkö. Lisävarusteena saataville tuli kuljettajan turvatyyny, ja myös mukavuusvarustelua parannettiin. 

## Lähteet

## Aiheesta muualla
A. Le Coq (olut)

**A. Le Coq** on virolaisen A. Le Coq -panimon tunnetuin olutmerkki. Sitä valmistetaan A. Le Coqin tehtailla Tartossa sekä osaa oluista myös Olvin tehtailla Iisalmessa.

Suurin osa merkin oluista on lager-pohjahiivaoluita. Osaa sarjan oluista myydään myös Suomessa, mutta useita vain Virossa.

A. Le Coq -tuotenimellä on myyty oluita aiemminkin. Tuotanto tällä nimellä oli kuitenkin hiipunut, kunnes vuonna 1999 Olvi Oyj osti A. Le Coqin ja uudisti täysin sen panimon Tartossa. Sen jälkeen yhtiö aloitti oluiden tekemisen A. Le Coq -tuotemerkillä.

## Tuotteet

* A. Le Coq Premium (4,5 %, lager)
* A. Le Coq Premium Export (5,2 %, lager)
* A. Le Coq Gold (4,7 %, lager)
* A. Le Coq Premium Gluteeniton (4,7 %, lager)
* A. Le Coq Premium Alkoholiton (0,0 %, lager)
* A. Le Coq Premium Wheat Beer (0,3 %)
*A. Le Coq Premium Extra Ginger (4,5 % lager)
* A. Le Coq Premium Nippel (5,2 %, lager)
*A. Le Coq Premium Double Hops (3,5 %, lager)
* A. Le Coq Porter (6,5 %, portteri)
* A. Le Coq Kvassi (kvassi)
* Alexander (5,2 %, lager)

## Lähteet
BMW UKL -pohjalevy

**BMW UKL -pohjalevy** (*Untere Klasse*) on BMW:n kehittämä modulaarinen pohjalevy etu- ja nelivetoisille autoille, jota käytetään BMW- ja Mini-merkkisissä autoissa.

## UKL1

* Mini Convertible (F57) (2015–)
* Mini Hatch (F56) (2013–)

## UKL2

* BMW 1-sarja (F40) (2019–)
* BMW 1-sarja (F52) (2017–)
* BMW 2-sarjan Active Tourer (F45) (2014–)
* BMW 2-sarjan Grand Tourer (F46) (2015–)
* BMW 2-sarjan Gran Coupé (F44) (2019–)
* BMW X1 (F48) (2015–)
* BMW X2 (F39) (2017–)
* Mini Clubman (F54) (2015–)
* Mini Countryman (F60) (2017–)

## Lähteet
Haaratorvijäkälä

**Haaratorvijäkälä** (*Cladonia furcata*) on torvijäkälien sukuun kuuluva jäkälä.

Haaratorvijäkälän kasvullinen sekovarsi on pienisuomuinen. Podeetiot ovat pitkiä ja hoikkia, enintään 13 senttimetriä korkeita. Niiden pinta on sileän ja hieman epätasaisen kuoren peittämä. Yksittäisiä suomuja on melko usein ja runsaasti. Kasvaa tuoreissa metsissä, tienvarsilla, niityillä ja varjoisella kalliolla. Yleinen Etelä- ja Pohjois-Suomessa. Haaratorvijäkälä muistuttaa rosotorvijäkälää (*Cladonia scabriuscula*).
Haaratorvijäkälän leväosakkaana toimii viherlevä (*[[Asterochloris]]*).
Haaratorvijäkälän jäkäläaineena eli sekundaarisena aineenvaihduntatuotteena esiintyy fumaariprotoketraarihappoa (C22H16O12) ja harvoin atranoriinia (C19H18O8)

## Lähteet

## Aiheesta muualla
* Laji.fi: Haaratorvijäkälä (''Cladonia furcata'')
* Luopioisten kasvisto: Haaratorvijäkälä (''Cladonia furcata'')
* UniProt: Taxonomy - ''Cladonia furcata'' 
* Global Biodiversity Information Facility (GBIF): ''Cladonia furcata''  
* Consortium of Lichen Herbaria: ''Cladonia furcata'' 
* Irish lichens: ''Cladonia furcata'' 
* Italic 7.0, The Information System on Italian Lichens: ''Cladonia furcata'' 
* PheroBase: Semiochemicals of ''Cladonia furcata'', the Many-forked cup lichen
Harmaatorvijäkälä

**Harmaatorvijäkälä** (*Cladonia deformis*) on torvijäkälien sukuun kuuluva jäkälä.

Harmaatorvijäkälän kasvullinen sekovarsi on pienisuomuinen. Suomut ovat kellertävän vihreitä. Pikarinmalliset podeetiot ovat enintään 8,5 senttimetriä korkeita. Pikarit ovat 2–10 millimetriä leveitä. Kasvaa kallioiden ja metsien humuksella. Yleinen koko Suomessa, runsaimmillaan Etelä-Suomessa.
Harmaatorvijäkälän jäkäläaineena eli sekundaarisinä aineenvaihduntatuotteina esiintyy usniinihappoa (C18H16O7), rodokladonihappoa (C15H10O8) ja zeoriinia (C30H52O2). Joskus voi esiintyä myös bellidifloriinia.

## Lähteet

## Aiheesta muualla
* Laji.fi: Harmaatorvijäkälä (''Cladonia deformis'')
* Luopioisten kasvisto: Harmaatorvijäkälä (''Cladonia deformis'')
* UniProt: Taxonomy - ''Cladonia deformis'' 
* Global Biodiversity Information Facility (GBIF): ''Cladonia deformis'' 
* Consortium of Lichen Herbaria: ''Cladonia deformis'' 
* The British Lichen Society: ''Cladonia deformis'' 
* Italic 7.0, The Information System on Italian Lichens: ''Cladonia deformis''
Vuorimyrkkysammakko

**Vuorimyrkkysammakko** eli **kaulakorusammakko** (*Mannophryne trinitatis*) on Aromobatidae-heimoon kuuluva sammakkolaji.

## Ulkonäkö ja koko
Vuorimyrkkysammakon selkä ja pää ovat vaaleanruskeat ja kyljet mustat valkoisilla pilkuilla. Sammakolla on terävä kuono ja suuret silmät. Koiraat ovat 17–20 millimetriä pitkiä ja naaraat 18–22 millimetriä. Naaraalla on kirkkaankeltainen kurkku, kun taas koiraan kurkku on harmaa.

## Levinneisyys
Vuorimyrkkysammakkoa tavataan vain Trinidadin saarella vuoristoseuduilta merenpinnan tasolle. Parian niemimaalla Venezuelassa elävää populaatiota pidetään nykyään lajina *[[Mannophryne venezuelensis]]*.

## Elinympäristö ja elintavat
Aikuiset vuorimyrkkysammakot elävät koskemattomien vuoristometsien ja kosteiden metsien kirkkaissa virroissa. Ennen parittelua koiras kurnuttaa ja muuttaa soidinmenoissa väriään ruskeasta mustaan. Naaras munii 2–15 munaa kostealle paikalle kallionhalkeamaan tai lehtien sekaan, muttei veteen. Koiras jää munien luokse 21 päiväksi kunnes ne kuoriutuvat, jolloin nuijapäät tarttuvat kiinni koiraan selkään. Nuijapäitä kantava koiras pysyy päivät maalla, mutta viettää yöt lammikossa. Koiras valitsee tarkkaan lammikon, jossa ei ole sitä saalistavia kaloja ja katkarapuja. Noin viikon kuluttua poikaset irrottautuvat ja uivat vapaina aikuisiksi.

## Lähteet
Eicher Motors

**Eicher Motors Ltd.** on intialainen autoteollisuuskonserni, joka on osa laajempaa Eicher Group -yritysryhmää. Eicher Motorsin osake noteerataan sekä Bombayn (BSE) että Intian kansallisessa pörssissä (NSE); osake on myös osatekijänä NSE:n CNX Nifty-osakeindeksissä.

## Eicher Motorsin liiketoiminta-alat

Eicher Motors -konsernilla on kolme liiketoimintasektoria: 
# moottoripyörävalmistaja *[[Royal Enfield]]*; 
# Eicher-brändin kuorma- ja linja-autoihin sekä Volvo-kuorma-autojen Intian toimintoihin keskittynyt *VE Commercial Vehiles Ltd.* (Volvo Eicher Commercial Vehicles Limited) yhteisyritys Volvo-yhtymän kanssa ; sekä 
# vuonna 2012 perustettu yhteisyritys *Eicher Polaris Private Limited* yhdysvaltalaisen Polaris Industrial Inc:n kanssa; yhteisyritys valmistaa esimerkiksi Indian -brandin moottoripyöriä. Yhteisyritys valmisti Intiassa vuosina 2015-2018 myös 3-in-1 -yhdistelmäksi mainostettua pienen lava-auton, henkilöauton ja liikuteltavan 3,0 kW:n sähkögeneraattorin yhdistävää dieselkäyttöistä *Multix*-ajoneuvoa. Maaliskuussa 2018 yhteysyritys kuitenkin päätti sulkea heikosti kaupaksi käynyttä yhdistelmäajoneuvoa valmistaneen Intian tuotantonsa.  

Yhdysvaltain johdon käynnistämän tullisodan seurauksena Eicher Polaris viestitti kesäkuussa 2018 - välttääkseen EU:n Yhdysvalloille asettamia vastatulleja - aikomuksestaan siirtää esimerkiksi Indian-moottoripyörien tuotantoa Yhdysvaltain Iowan osavaltiosta Puolaan. 


Kuva:Enfield Bullet 350, Kathgodam, India.jpg|Intialaisvalmisteinen Royal Enfield Bullet 350 (2011).
Kuva:Bullet 350 Twinspark.jpg|Royal Enfield Bullet 350 Twinspark (2011).
Kuva:Royal Enfield Diesel 440.jpg|Royal Enfield Diesel 440 (2017).
Kuva:Thunderbird350.jpg|Vuonna 2012 julkaistu Royal Enfield Thunderbird 500 (2013).
Kuva:Wizard Sidecar and Motorcycle (5224356817).jpg| Sivuvaunulla varustettu intialaisvalmisteinen Royal Enfield Wizard -moottoripyörä. Samaa mallia käytettiin elokuvassa Harry Potter ja kuoleman varjelukset, osa 1.
Kuva:VVMT-212-Thane-Station.jpg| Eicherin linja-auto Mumbain Thanen linja-autoasemalla (2014).
Kuva:Eicherbus.jpg|Intialaisen oppilaitoksen Eicher-linja-auto (2006).
Kuva:BijoyDibasDhaka2011-1.jpg|Eicherin kuorma-auto henkilökuljetuksissa (2011).
Kuva:EicherJumbo2016Image2371209.jpg| Eicher Jumbo -kuorma-auto (2016).
Kuva:Eicher Multi-Axle 2015 Tamil Nadu.JPG|Eicherin järeämpi moniakselinen kuorma-auto (2015).
Kuva:Indian Chief (17155129087).jpg|Intian markkinoille julkaistu Indian Chief -moottoripyörä. 


## Eicher Group
Eicher Group -yhtymään kuuluu Eicher Motorsin ohella Eicher Goodearth Pvt Limited. Sen  liiketoimintaa ovat korkealuokkaiset lifestyle-myymälät (Goodearth Stores), kartat (Eicher Maps) ja matkaoppaiden julkaisutoiminta (Eicher Goodearth Publications).

Historiallisesti Eicher-yhtymä oli mukana useammalla liiketoiminta-alueella, mutta keskittyi toimitusjohtaja Siddhartha Lalin johdolla kahteen teollisuudenalaan aiemman viidentoista sijaan.  Esimerkiksi Eicher-traktoreita valmistaa nykyään TAFE.
 
## Lähteet

## Aiheesta muualla

### Tytäryritysten sivuja
* Overview  (royalenfield.com)
* VE Commercial Vehiles  (vecv.in)
This Time (William Mangion kappale)

**This Time** on William Mangionin esittämä kappale, joka edusti Maltaa vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 25 maan joukosta sijalle 8. 69 pisteellä. 

## Lähteet
Hydroksimetyylibilaani

**Hydroksimetyylibilaani** eli **preuroporfyrinogeeni** (C40H46N4O17) on heterosyklinen orgaaninen yhdiste. Yhdistettä esiintyy eliöissä osana hemiryhmän tai muiden porfyriinien biosynteesiä.

Hydroksimetyylibilaani on pyrrolijohdannainen, jota muodostuu neljän porfobilinogeenimolekyylin kondensoituessa. Tätä reaktiota katalysoiva entsyymi on porfobilinogeenideaminaasi eli hydroksimetyylibilaanisyntaasi. Seuraavassa vaiheessa hydroksimetyylibilaani syklisoidaan uroporfyrinogeeni III:ksi ja tämä tapahtuu uroporfyrinogeeni III-syntaasin vaikutuksesta. Hydroksimetyylibilaani on suhteellisen epästabiili molekyyli ja syklisoituu biologisesti hyödyttömäksi uroporfyrinogeeni I:ksi ilman entsyymejäkin ja yleensä tämän yhdisteen muodostuminen on vähäistä.

## Lähteet
Vrede (kappale)

**Vrede** on Ruth Jacottin esittämä kappale, joka edusti Alankomaita vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa 25 maan joukosta sijalle 6. 92 pisteellä. 

## Lähteet
Mama Corsica

**Mama Corsica** on Patrick Fiorin esittämä kappale, joka edusti Ranskaa vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa neljänneksi 121 pisteellä. 

## Lähteet
Moi, tout simplement

**Moi, tout simplement** on Annie Cottonin esittämä kappale, joka edusti Sveitsiä vuoden 1993 Eurovision laulukilpailussa Irlannin Millstreetissä.

Kappale sijoittui Euroviisuissa kolmanneksi 148 pisteellä. 

## Lähteet
Valkoporonjäkälä

**Valkoporonjäkälä** (*Cladonia arbuscula*) on torvijäkälien sukuun kuuluva jäkälä, joka on Suomen toiseksi yleisin poronjäkälälaji. Lisäksi se on merkittävä poron ravintojäkälä harmaaporonjäkälän ohella.

Jäkälä muodostaa laajoja 5–10 senttimetriä korkeita tiheähaaraisia mattoja. Väriltään se on kellertävän vaaleanharmaa. Latvahaarat ovat samaan suuntaan kääntyneitä. Kärkiosat ovat tummettuvia. Kasvaa kuivissa kangasmetsissä, kalliolla, kivillä ja lahopuilla. Se on jäkäläkankaiden valtalajeja. Hyvin yleinen Etelä- ja Keski-Suomessa, pohjoisessa niukempi.

Saattaa sekoittua mietoporonjäkälään (*Cladonia mitis*), jonka kanssa se mahdollisesti risteytyy, mutta välimuotoja on ainakin havaittu. Lajit erottaa yleensä siitä, että valkoporonjäkälällä on rotevampi pääranka sekä haarainen ja taipunut latvus.

Valkoporonjäkälän jäkäläaineena eli sekundaarisena aineenvaihduntatuotteena esiintyy hyvin harvoin puuttuvaa usniinihappoa (C18H16O7) ja harvoin puuttuvaa fumaariprotoketraarihappoa (C22H16O12).

## Lähteet

## Aiheesta muualla
* Laji.fi: Valkoporonjäkälä (''Cladonia arbuscula'')
* Luopioisten kasvisto: Valkoporonjäkälä (''Cladonia arbuscula'')
* UniProt: Taxonomy - ''Cladonia arbuscula'' 
* Global Biodiversity Information Facility (GBIF): ''Cladonia arbuscula'' 
* Consortium of Lichen Herbaria: ''Cladonia arbuscula'' 
* Fungi of Great Britain and Ireland: ''Cladonia arbuscula'' 
* Italic 7.0, The Information System on Italian Lichens: ''Cladonia arbuscula'' 
* PheroBase: Semiochemicals of ''Cladina arbuscula''
Kaupunkisanomat

**Kaupunkisanomat** on ilmaislehti, jota jaetaan alueilla Kauniainen, Espoo, Helsinki, Vantaa, Hyrylä, Tuusula, Järvenpää, Kerava ja Korso. Lehti on perustettu vuonna 1995 ja se ilmestyy perjantaiaamuisin. Lehden päätoimittaja on Merja Nordbäck-Raunio.

Lehden kustantajan nimi on vaihdellut: RHH-kustannus, 1995-, kustantaja myöhemmin: Kaupunkimediat ja vuodesta 2000 Kaupunkilehdet.

## Lähteet
Myyr York Times

**Myyr York Times** on ilmaislehti ja Myyrmäen kaupunginosalehti ja paikallismedia. Lehden ensimmäinen numero ilmestyi kesäkuussa 2018. Lehteä jaeltiin kotitalouksiin ainakin Myyrmäessä, Kivistössä, Honkasuolla, Malminkartanossa sekä Kuninkaantammessa vuoden 2025 kevääseen asti. Kevään 2025 ensimmäisessä numerossa Myyr York Times ilmoitti luopuvansa luukkujakelusta, jonka jälkeen lehteä on jaettu pelkästään jakelupisteisiin. 

Lehden ensimmäinen päätoimittaja oli Ari Martinaho.

Vuodesta 2025 päätoimittajana on toiminut Suve Pääsukene.

## Nimi
Lehden nimi varmistui kolmannessa numerossa, jota ennen lukijoita pyydettiin ilmaisemaan mielipiteensä, sekä ehdottamaan vaihtoehtoisia nimiä.

## Kustantaja
Lehteä kustantaa Myyr York Media Oy jonka enemmistöomistajat ovat Myyrmäki-liike ja Myyrmäki-seura.

## Lähteet

## Aiheesta muualla
* Lehti luettavissa verkossa
* Myyrmäki-seura 
* MYYRMÄKI-liike
Lorenzo Jesús Morón

**Lorenzo Jesús Morón García**, yleensä vain **Loren** (s. 30. joulukuuta 1993 Marbella, Espanja) on espanjalainen jalkapalloilija. Hän edustaa Kreikan Superliigaissa pelaavaa Aris FC:tä ja on pelipaikaltaan hyökkääjä.

## Seurajoukkueura
29. tammikuuta 2014 Loren teki sopimuksen sevillaisseura Real Betisin kanssa, jossa hän liittyi seuran reservijoukkueeseen maan kolmanneksi korkeimmalle sarjatasolle Segunda División B:hen.

Kaudella 2015–2016 Loren teki yhteensä 13 maalia, joka päättyi kuitenkin joukkueen osalta pettymykseen sen pudottua sarjaporrasta alemmas. 20. kesäkuuta 2016 hän solmi seuran kanssa jatkosopimuksen vuoteen 2018 asti. 14. toukokuuta 2017 Loren onnistui maalinteossa kolmesti vierasottelussa CA Espeleñoa vastaan.

30. tammikuuta 2018 hän teki jälleen uuden sopimuksen seuran kanssa, joka ulottuu vuoteen 2021 asti, ja samalla hänet nostettiin seuran edustusjoukkueen vahvuuteen. Loren pelasi ensimmäisen ottelunsa edustusjoukkueessa 3. helmikuuta 2018 Villarrealia vastaan, jossa hän onnistui kaksi kertaa maalinteossa. Seuraavissa viidessä ottelussa, Loren onnistui tekemään maalin neljästi.

## Lähteet

## Aiheesta muualla
* Lorenin tilastot BDFutbol-sivustolla 
* Lorenin tilastot Soccerway-sivustolla
Schaumanin linna

**Schaumanin linna** on Bruno Krookin rakennuttama ja arkkitehti Gunnar Wahlroosin suunnittelema vuonna 1924 valmistunut kivitalo Jyväskylässä. Se kuuluu pihapiirinsä kanssa Keski-Suomen maakunnallisesti arvokkaisiin rakennettuihin kulttuuriympäristöihin. Schaumanin linnan puiston ja siihen alun perin kuuluneen puutarhan suunnitteli puutarha-arkkitehti Bengt Schalin.

## Arkkitehtuuri
Rakennuksessa on vaikutteita useista kertaustyyleistä, kuten uusrenessanssista ja -barokista, sekä 1920-luvun klassismista. Linna edusti aikansa rakennusteknistä huippua, siinä oli jo 1920-luvulla koneistettu ilmanvaihto, pumpuilla varmistettu salaojajärjestelmä, sadeveden sinne ohjaavat syöksytorvet ja koneellinen kylmiö. Rakennukseen suunniteltiin myös viinikellari, lukuisia salakäytäviä sekä täysmittainen tenniskenttä ylimpään kerrokseen.

## Historia
Jyväskylän Lutakossa sijainneen Schaumanin vaneritehtaan johtajana toiminut Krook rakennutti linnan itselleen ja perheelleen asuinsijaksi. Krook rakennutti linnan vaneritehtaan nimissä edustuskodikseen kysymättä lupaa tehtaan osakkeenomistajilta. Krook perheineen asui linnassa vuoteen 1929 saakka. Linnassa asuivat myöhemmin lyhyitä aikoja useat tehtaan johtajista, mm. Edvard Hanell ja Uuno Savola. Savola rakennutti myöhemmin itselleen linnan viereen oman talon, Villa Savolan, jota on kutsuttu sittemmin Uunolaksi tai Pikkulinnaksi.

Schaumanin linna siirtyi 2009 jyväskyläläisen arkkitehdin Jukka Tikkasen omistukseen. 2016 Tikkaselle myönnettiin Jyväskylä-seuran palkinto, jonka myöntämisessä painoi erityisesti hänen tekemänsä työ linnan entisoinnissä. Vuodesta 2015 rakennuksessa on toiminut myös ympäristöteknologiayritys Tana Oy:n pääkonttori.


Tiedosto:Lutakko 3.jpg|Schaumanin linna Jyväsjärveltä.
Tiedosto:Lutakko and Jyväsjärvi 2.jpg|Jyväskylän Rantaraitti kulkee linnan ja Villa Savolan välistä.
Tiedosto:Lutakko5.jpg|Linna Schaumanin puistotieltä.


## Lähteet
* 

### Viitteet

## Aiheesta muualla
* Schaumanin linnan verkkosivu
Koishikawan kasvitieteellinen puutarha

**Koishikawan kasvitieteellinen puutarha** () on Tokion yliopiston kasvitieteellinen puutarha. Se on 16 hehtaarin laajuinen ja se sijaitsee Bunkyōn erillisalueeseen kuuluvalla Koishikawan seudulla Hakusanin kaupunginosassa. Puutarha on avoinna päivittäin maanantaita lukuun ottamatta, ja sinne on pääsymaksu.

Puutarha perustettiin vuonna 1684, jolloin Tokugawa-sotilashallinnon shōgun Tokugawa Tsunayoshi perusti sinne Koishikawan lääkekasvitarhan. Vuonna 1877 lääketarha siirtyi Tokion yliopiston omistukseen, ja siitä muodostui japanilaisen kasvitieteen nykyaikaisen tutkimuksen pääpaikka.

Puutarhan kokoelmissa on noin 4&nbsp;000 kasvilajia, joista 1&nbsp;400 puuvartista, 1&nbsp;500 ruohovartista sekä 1&nbsp;100 trooppista ja subtrooppista lajia. Merkittäviä ulkokokoelmia ovat kameliat, kirsikat, vaahterat, bonsai-puut ja alppikasvit. Kasvikokoelmien huomattavia osia edustavat Japanista, Koreasta, Taiwanista ja Kiinasta kerätyt luonnonvaraiset lajit.

Puutarhoissa on myös 1,4 miljoonan näytteen herbarium sekä 20&nbsp;000 kirjan ja lehden kirjasto.

Koishikawan ohella Tokion yliopistolla myös Nikkōssa sivupuutarha, jossa kasvatetaan Tokiota viileämpien seutujen ja vuoristojen kasveja.

## Lähteet

## Aiheesta muualla
Cygnus A

**Cygnus A** (3C 405) on radiogalaksi, joka sijaitsee 760 miljoonan valovuoden etäisyydellä Maasta. Se havaittiin optisilla välineillä vuonna 1951 ja on yksi kirkkaimmista ja ensimmäisenä löydetyistä tähtitieteellisistä radiolähteistä.

Cygnus A:ta on tutkittu Very Large Arraylla (VLA).

## Lähteet
Pamela Reed

**Pamela Reed** (s. 2. huhtikuuta 1949 Tacoma, Washington) on yhdysvaltalainen näyttelijä, joka on esiintynyt elokuvissa ja televisiosarjoissa. Hän on näytellyt myös teatterissa.

Reedin ensimmäiset isot elokuvaroolit olivat lännenelokuvassa *[[Lainsuojattomat]]* (1980) ja toinen päärooli muinaisuuteen sijoittuvassa elokuvassa *[[Luolakarhun klaani (elokuva)|Luolakarhun klaani]]* (1985). Hän oli pääroolissa pienen budjetin elokuvassa *Rachel River* (1987) sekä tv-elokuvassa *Varjot menneisyydestä* (1992). Eräs hänen tunnetuimmista elokuvarooleistaan on toinen pääosa poliisikomediassa *[[Lastentarhan kyttä]]* (1990), jossa hän on Arnold Schwarzeneggerin vastanäyttelijänä. Reed näytteli sivurooleja myös elokuvissa *[[Puhtaana käteen]]* (1980), *[[Silminnäkijä (vuoden 1981 elokuva)|Silminnäkijä]]* (1981), *[[Valiojoukko (elokuva)|Valiojoukko]]* (1983), *[[Kasan alimmainen]]* (1986), *[[Sodan kahleet]]* (1989), *[[Cadillac Man]]* (1990), *[[Hervottomat hautajaiset]]* (1992), *[[Junior (elokuva)|Junior]]* (1994), *[[Bean – äärimmäinen katastrofielokuva]]* (1997) ja *[[Todistettavasti elossa]]* (2000).

Reed näytteli keskeisiä hahmoja yhteiskunnallisissa televisiosarjoissa *The Andros Targets* (1977) ja *Tanner '88* (1988) sekä päärooleja lyhytikäisissä tilannekomediasarjoissa *Grand* (1990) ja *The Home Court* (1995). 2000-luvulla Reed on näytellyt useissa suosituissa televisiosarjoissa, vakiohahmo Gail Greeniä jännityssarjassa *[[Jericho]]* sekä toistuvia vierailevia hahmoja sarjoissa *[[Puisto-osasto]]*, ** ja *[[Taran monta elämää]]*. Lisäksi hän ääninäytteli animaatiosarja *[[Simpsonit|Simpsoneissa]]* Ruth Powers -hahmoa kolmessa eri jaksossa vuosina 1992, 1993 ja 2003.

## Lähteet

## Aiheesta muualla
* 
*
Imettäjälehmä

**Imettäjälehmä **on yksi vasikan vierihoitotavoista. Imettäjälehmien käyttö on yleisempää luomutuotannossa, mutta niitä voidaan käyttää myös tavanomaisessa maidontuotannossa. Imettäjälehmiltä vaaditaan erityisen hyvää luonnetta koska niiden pitää antaa useammankin vieraan vasikan imeä utareitaan. Tämän lisäksi imettäjälehmän tulisi olla runsasmaitoinen, jotta se pystyisi täyttämään mahdollisemman monen vasikan maidon tarpeen.  Yhdellä imettäjälehmällä voi olla 1–5 vasikkaa imetettävänä. Vasikoiden määrään vaikuttaa lehmän luonne, maidontuottokyky ja sekä karsinan koko. Karsinan on oltava vähintään 13–15m²/lehmä. 

## Lähteet
Katie Swan

**Katie Swan** (s. 24. maaliskuuta 1999 Bristol) on brittiläinen tennispelaaja. Hän on ollut parhaimmillaan WTA-listan sijalla 206 kesäkuussa 2018.

Swan sai Wimbledonissa 2016 villin kortin pääsarjaan. Hän sai villin kortin myös vuoden 2018 Wimbledonin pääsarjaan.

## Lähteet

## Aiheesta muualla

*
*
Wimbledonin tennisturnaus 2018 – naisten nelinpeli

Jekaterina Makarova ja Jelena Vesnina olivat puolustava mestaripari, mutta Vesnina ei osallistunut tänä vuonna. Makarova pelasi Vera Zvonarjovan kanssa, ja he hävisivät toisella kierroksella parille Elise Mertens ja Demi Schuurs.

Barbora Krejčíková ja Kateřina Siniaková voittivat mestaruuden.

## Sijoitetut pelaajat


# Tímea Babos /  Kristina Mladenovic *(puolivälierät)*
# Andrea Sestini Hlaváčková /  Barbora Strýcová *(3. kierros)*
# **[[Barbora Krejčíková]]** /  **[[Kateřina Siniaková]]** **(mestarit)**
# Andreja Klepač /  María José Martínez Sánchez *(3. kierros)*
# Latisha Chan /  Peng Shuai *(2. kierros)*
# Gabriela Dabrowski /  Xu Yifan *(välierät)*
# Chan Hao-ching /  Yang Zhaoxuan *(2. kierros)*
# Elise Mertens /  Demi Schuurs *(3. kierros)*
# Kiki Bertens /  Johanna Larsson *(3. kierros)*
# Ashleigh Barty /  Coco Vandeweghe *(vetäytyi)*
# Raquel Atawo /  Anna-Lena Grönefeld *(2. kierros)*
# Nicole Melichar /  Květa Peschke *(loppuottelu)*
# Kirsten Flipkens /  Monica Niculescu *(3. kierros)*
# Lucie Hradecká /  Hsieh Su-wei *(3. kierros)*
# Irina-Camelia Begu /  Mihaela Buzărnescu *(puolivälierät)*
# Ljudmyla Kitšenok /  Alla Kudrjavtševa *(1. kierros)*
# Vania King /  Katarina Srebotnik *(3. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
*Ladies' doubles
Hartiapunos

**Hartiapunoksen** (Plexus brachialis) muodostavat neljän alimman kaulahermon (C5, C6, C7, C8) ja ylimmän rintahermon (T1) etuhaarat. Se hermottaa yläraajoja ja sijaitsee yläraajaan menevien suurten verisuonten (solisvaltimon ja solislaskimon) ympärillä. Se menee kaulan sivulta käteen solisluun ja ylimmän kylkiluun välistä. Hartiapunoksen haaroihin kuuluvat kainalohermo, lihas-ihohermo, värttinähermo, kyynärhermo ja keskihermo.
Jindain kasvitieteellinen puutarha

**Jindain kasvitieteellinen puutarha** () on kasvitieteellinen puutarha Japanissa, Tokion metropolin Chōfun kaupungissa. Se sijaitsee Jindai-jin buddhalaisen temppelin vieressä. Puutarhan pinta-ala on noin 488&nbsp;000 m², ja se on jaettu kasvilajeittain 30 lohkoon. Sinne on istutettu 100&nbsp;000 puuta tai pensasta, jotka kuuluvat 4&nbsp;800 eri lajiin.

Puutarhassa voi jokaisena vuodenaikana nähdä paljon kukkivia eri lajeja kuten luumuja, kirsikoita, atsaleoja, kanukoita, pioneja, ruusuja ja sinisateita eli wisterioita. Siellä on myös vesikasvien kosteikkoalue, jossa viljellään muun muassa iiriksiä. 

Puutarhan alue toimi aiemmin taimitarhana, jossa kasvatettiin puita Tokion kaduille. Toisen maailmansodan jälkeen se avattiin yleisölle Jindain viheralueena (). Kasvitieteellinen puutarha siitä tehtiin vuonna 1961. Puutarhaan rakennettiin suuri trooppisten kasvien kasvihuone vuonna 1984 ja Tokion alueen lajiston suojelua varten kasvilajien monimuotoisuuden keskus vuonna 2012.

## Lähteet

## Aiheesta muualla
Mini Hatch

**Mini Hatch** (Yhdysvalloissa **Mini Hardtop**) on BMW:n omistaman Minin vuodesta 2000 lähtien valmistama pieni henkilöautomalli, joka on seuraaja vuosina 1959–2000 valmistetulle alkuperäiselle Minille. Mallia valmistetaan hatchback- ja cabriolet-korimalleina.

## Mini Hatch R50/52/53 (2000–2008)

Ensimmäinen uusi Mini esiteltiin vuoden 2000 lopulla. Malleja olivat Mini One sekä urheilullisemmat Mini Cooper ja Cooper S. Vuonna 2004 esiteltiin lisäksi avomalli.

Vuoden 2002 Euro NCAP -kolaritestistä Mini One sai tulokseksi neljä tähteä viidestä.

Minin 1,4- ja 1,6-litraiset bensiinimoottorit kuuluivat Chryslerin ja BMW:n omistaman Rover Groupin yhteistyössä kehittämään Tritec-sarjaan. Dieselmoottori oli 1,4-litrainen ja peräisin Toyotalta.
 Hatchback väistyi uuden sukupolven tieltä vuonna 2006, mutta cabrioletin valmistusta jatkettiin vuoteen 2008 saakka. 

## Mini Hatch R56/57 (2006–2015)

Toisen sukupolven Mini Hatch esiteltiin vuoden 2006 lopulla, eikä sen muotoilussa tapahtunut merkittäviä muutoksia. Pituudeltaan auto kasvoi kuusi senttimetriä edeltäjäänsä verrattuna. Toisen sukupolven malliin perustuvat myös farmarimalli Mini Clubman, crossover-mallit Countryman ja Paceman sekä kaksioviset Coupé ja Roadster.

Vuoden 2007 Euro NCAP -kolaritestistä Mini Cooper sai tulokseksi täydet viisi tähteä.

Avomalli esiteltiin Detroitin autonäyttelyssä tammikuussa 2009. Se pysyi mallistossa vuoteen 2015 saakka, vaikka hatchbackin tuotanto päättyikin vuonna 2013. 

## Mini Hatch F55/56/57 (2013–)

Kolmannen sukupolven Mini Hatch esiteltiin Los Angelesin autonäyttelyssä vuoden 2013 lopulla. Se kasvoi pituutta 98 millimetriä kokonaispituudeltaan ja 28 millimetriä akseliväliltään. Uusi Mini oli ensimmäinen malli, joka perustui BMW:n modulaariselle UKL-pohjalevylle. Pariisin autonäyttelyssä syksyllä 2014 esiteltiin ensimmäistä kertaa mallin historiassa viisiovinen korimalli.

Vuoden 2014 Euro NCAP -kolaritestistä Mini Cooper sai tulokseksi täydet viisi tähteä.

Vuonna 2018 malli koki pieniä muutoksia sekä sisä- että ulkopuolella. Uusia varusteita ovat esimerkiksi LED-matriisivalot ja 6,5 tuuman kosketusnäyttö. Takavaloihin tuli uusi Union Jack -ilme. Lisäksi värivalikoimaa päivitettiin. 

## Lähteet

## Aiheesta muualla
Élie Okobo

**Élie-Franck Okobo** (s. 23. lokakuuta 1997 Bordeaux) on ranskalainen koripalloilija.

## Pelaajaura

Pelintekijänä pelaava Okobo edusti vuodet 2015–2018 kotimaansa Pau-Orthezia jossa osallistui myös FIBA Europe Cupiin. Phoenix Suns varasi Okobon NBA:han 31. vuorolla . Kolme päivää varaustilaisuuden jälkeen Okobo teki Sunsin kanssa nelivuotisen ja kuuden miljoonan dollarin arvoisen sopimuksen, jonka kolmas ja neljäs vuosi olivat Sunsin päätettävissä.

Okobo edusti Ranskan nuorisomaajoukkueita muun muassa alle 20-vuotiaiden EM-kilpailuissa 2016. Hän on pelannut myös Ranskan miesten maajoukkueessa.

## Lähteet
* Profiili LNB 
* Elie Okobo Europe Stats Basketball-Reference.com 

### Viitteet

## Aiheesta muualla
* Profiili FIBA Archive
Westland Aircraft

**Westland Aircraft** oli brittiläinen lentokonevalmistaja Yeovilissa, Somersetissa vuodesta 1914 vuoteen 1961. Yritys perustettiin irrottamalla Petters-yhtiöstä vuonna 1914. Yritys yhdistyi muiden brittiläisten helikopterivalmistajien kanssa Westland Helicopters -yhtiöksi vuonna 1961.

Yritys valmisti alihankkijana ensimmäisen maailmansodan aikana Short Type 184 ja Short Type 166 -vesilentokoneita sekä Sopwith 1½ Strutter -lentokonetta.

Fairey Aviation Companyn toiminta liittyi yhtiöön 1960-luvulla.

## Lentokoneet
* Westland Lysander
* Westland Wapiti
* Westland Whirlwind
* Westland Wyvern

## Lähteet
Westland Helicopters

**Westland Helicopters** oli brittiläinen helikopterivalmistaja, joka perustettiin Westland Aircraftin yhdistyessä muiden brittiläisten helikopterivalmistajien kanssa vuonna 1961. Yritys muutti nimeksi **GKN Westland Helicopters** vuonna 1995 ja yhdistyi Agustan kanssa AgustaWestland -yhtiöksi vuonna 2000.

## Helikoptereita
* WS-51 - Westland Dragonfly
* WS-55 - Westland Whirlwind
* Westland Widgeon
* WG-58 - Westland Wessex
* Westland Westminster (1958) – prototyyppi
* Westland Scout
* Westland Wasp
* Westland Sioux
* WS-61 - Westland Sea King
* Westland Puma
* Westland Gazelle
* WG.13 - Westland Lynx
* WG.30 - Westland 30
* EHI EH101
* Westland WAH-64 Apache
* Bristol Belvedere
* Fairey Rotodyne

## Lähteet